DigiPAVe | Kuopio\nKuopion kaupungin ja FCG Konsultointi Oy:n toteuttaman hankkeen tavoitteena oli kehittää vuoden 2018 aikana dynaaminen palveluverkkosuunnittelusovellus (DigiPAVe) ja tiedolla johtamista hyödyntävä yhteistyömalli kuntaorganisaatioille. Dynaamisen verkostosuunnittelusovelluksen teknisen toteutuksen ja toimintamallin pilotoinnin testiympäristönä toimi Kuopion kaupungin koulu- ja päiväkotiverkostotyö. Hanke sai rahoitusta Ympäristöministeriön koordinoimasta KIRA-digi -ohjelmasta toteuttaen osaltaan hallituksen julkisten palveluiden digitalisoimisen kärkihanketta.\nDynaamisen palveluverkkosuunnittelusovelluksen (DigiPAVe-sovellus) avulla voidaan mallintaa erilaisten palveluverkkoskenaarioitten vaikutuksia mm. investointikustannusten tai palvelukapasiteetin näkökulmasta. Reaaliaikainen tilannekuva palveluverkostosta lisää valmistelun ja päätöksenteon läpinäkyvyyttä. Tietojärjestelmäpohjaisuus mahdollistaa monipuolisen tietovarantojen yhdistelyn ja ennakoivan anlytiikan.\nPalveluiden, niiden käytön ja saavutettavuuteen kytkeytyvien paikkatietojen ja -tietovarantojen yhteiskäyttö tukee tiedolla johtamista kuntaorganisaatiossa. Optimaalisen palveluverkon simulointi auttaa kuntia ymmärtämään toimintaympäristön ja palvelutarpeiden muutoksia pidemmällä aikavälillä ja muodostamaan havainnollisen kokonaiskuvan siitä, mitä palveluita kunta tulevaisuudessa tuottaa, missä ja miten. Hyödyt heijastuvat myös kunnan palveluverkkoinvestointien parempaan hallintaan, ja yleensä ottaen pitkäjänteiseen toiminnan suunnitteluun.\nHankkeen tärkeänä osana on tiedolla johtamis- ja ohjausjärjestelmän kehittäminen (DigiPAVe-toimintamalli), joka korostaa palveluverkkosuunnittelun kokonaiskoordinoinnin tärkeyttä, tiedonkulkua yli organisaatiosiilojen sekä kunnan eri toimialojen synergioita palvelutuotannossa. DigiPAVe:n hyödyt näkyvät parempina palveluina, verkoston resurssitehokkuutena, tilojen käytettävyyden paranemisena sekä taloudellisten resurssien parempana kohdentamisena.\nDigiPAVe -hankkeen nettisivuilla\nDigiPAVe esittäytyi 17.5.2018 KIRA-digin, digikuntakokeilun ja Kuntaliiton järjestämässä kuntien yhteisessä digikokeiluiden iltapäivässä. Tilaisuudesta streamaus: http://videonet.fi/web/ym/20180517/\nKuopio valtakunnallisena edelläkävijänä verkostosuunnittelun digitalisaatiossa (pdf) 31.1.2018


Uutiset - Page 2 of 90 - JS Hercules\nLauantaina vastassa OLS Herculeksen valmistautuminen kauteen jatkuu lauantaina harjoitusottelulla OLS:a vastaan. Joukkueet kohtaavat toisensa toista kertaa tämän vuoden puolella OLS:n vietyä Suomen Cupin ottelun 2-1 lukemin tammikuun lopussa. Edellinen kohtaaminen oli molemmille ensimmäinen ottelu ja sitä leimasi ajoittainen epävarmuus. OLS onnistui käyttämään omat hetkensä Herccua paremmin ja rankaisi virheistä kahden maalin verran napaten voiton. Nuori ja…\nKesätöitä tarjolla JS Herculeksella!\nKesätöitä tarjolla JS Herculeksella! Hakijalta edellytämme: Innostusta työtehtävään 15-17-vuoden ikää Kesätyöseteliä Lue lisää alta, ja hae paikkaa! Paikat täytetään heti sopivan henkilön löydyttyä.


Myydään Omakotitalo, 3 huonetta - Punkalaidun, Kanteenmaa, Tahkomäentie 21 - Etuovi.com 9869145\nOmakotitalo | 3h + k + vh + s + ph + erill.wc + at + var. 78 / 129 m2\nTahkomäentie 21, Kanteenmaa, Punkalaidun\nViihtyisä koti vapautumassa luonnon helmasta. Talon päädyssä iso terassi josta upeat maalaismaisemat. Paljon varastotilaa ym. Edulliset asumiskustannukset. Vaihdossa voidaan mahdollisesti ottaa osasuorituksena kauppahinnasta rivitalo- / kerrostaloasunto Pirkanmaalta - Loimaalta. Ota yhteyttä, niin sovitaan aika esittelylle. Tervetuloa tutustumaan ja ihastumaan! Lisätiedot ja esittelyt: Petri Vuorela 040 5826123 petri.vuorela@remax.fi\nTahkomäentie 21, 31970 Kanteenmaa\n3h + k + vh + s + ph + erill.wc + at + var. 78 / 129 m2\n1 141,03 € / m²help\n12,00 € / vuosi\n3,04 € / kk\nKiinteistövero: 222.60 €/v. Sähkön kokonaiskulutus n. 6 000 kWh/vuosi, sisältäen talous- ja lämmityssähkön.\nKeittiöstä käynti tilavaan varastohuoneeseen, josta ovi ulos talon päätyyn jossa iso terassi.\nJääkaappi uusittu 2015, liesituuletin hormiin, moottori alhaalla. Lattiamateriaalit: laminaatti Seinämateriaalit: kaakeli, maalattu Varusteet: astianpesukone, liesituuletin Liesi: induktio Jääkaappi ja pakastin: jääkaappi\nSeinämateriaalit: tapetti Lattiamateriaalit: muovi Varusteet: lattialämmitys, peilikaappi\nOh:eessa varaava takka. Lattiamateriaalit: lauta Seinämateriaalit: maalattu, tapetti\nPunkalaitumen rakennusvalvonta, Rakennustarkastaja Raija Rintala puh. 050 340 7380 etunimi.sukunimi@punkalaidun.fi\nPunkalaitumen kaavoitus: Aluearkkitehti Timo Silomaa puh. 040 506 2520 sähköposti: timo.silomaa[at]sastamala.fi\nPalvelut: Päiväkoti: Punkalaitumen päiväkoti 9,5 km. Palvelut: Punkalaidun 9 km, Alastaro 16 km, Huittinen 26 km, Humppila 28 km, Alastaron moottorirata 30 km, Loimaa 30 km, Sastamala 40 km, Kokemäki 48 km, Forssa 48 km, Säkylä 50 km, Eura 55 km, Akaa 60 km, Tampere 80 km, Turku 88 km, Pori 88 km, Hämeenlinna 95 km, Helsinki 155 km. Koulut: Punkalaitumen Keskuskoulu 10 km (luokat 1-6), Pohjoisseudun koulu 16 km (esikoulu + luokat 1-6), Punkalaitumen Yhteiskoulu 10 km (luokat 7-9 + lukio).\nPuuliiteri/varasto, mattoteline, omenapuita ym.\nKiinteistönvälittäjä, LKV, LVV, KiAT, Tre-Kangasala-Pirkkala-Nokia-Ylöjärvi / Pirkanmaa\nHei! Haluaisin lisätietoja kohteesta: Tahkomäentie 21, Kanteenmaa, Punkalaidun (https://m.etuovi.com/kohde/9869145)


veteraaniurheilija: Suuri ihmisten lihotuskoe on puolivälissä\nSain mielenkiintoista postia. Painoon on nimittäin menossa arvostettuun Cell -tiedelehteen professori Roger H. Ungerin työryhmän julkaisema yhteenveto lihavuusepidemiasta ja metabolisesta oireyhtymästä. On karua luettavaa! Tilaa juttu minulta mikäli haluat kauhistuttavaa luettavaa!\nRoger H. Unger and Philipp E. Scherer. Gluttony, sloth and the metabolic syndrome: a roadmap to lipotoxicity. Cell (in press), 2010\nSellainen koejärjestely joka kestää 50 vuotta, eikö se olisi jo aika luotettava tieteellinen koe? Jos vielä kokeeseen osallistuu 300 miljoonaa ihmistä yhdessä maassa, eikö se vielä entisestään lisäisi kokeen luotettavuutta? Entäs sitten jos kokeen vaikutukset näkyisivät koko maapallolla?\nNiin mitä muuta kaipaisit terveysnäytöksi? Terveysblogissani julkaistut kirjoitukset ovat vuosien mittaan näyttäneet toteen sen karun tosiasian, että viisaus tulkita ravitsemustiedettä ei välttämättä asu perusbiologissa, koulutetussa ravitsemusterapeutissa, yliopistotason terveysvaikuttajassa, lääkärissä, puhumattakaan, että järjen ääni kuuluisi Terveyden ja hyvinvoinnin laitoksen ja Valtion ravitsemusneuvottelukunnan johtotroikassa. Jälkimmäiset ovat puuhaamassa rasvaveroa Suomeen! Älytöntä! Ei rasvoja pidä verottaa, vaan järkevämpää olisi verottaa sokeria ja elintarviketeollisuuden valmistamia eineksiä sekä pikaruokaa. Sillä sokeri ja arvottomat einekset (valmisruoat) ovat lihavuusepidemian syypäitä. Ainakin jos on uskomista 50 vuotta ja 300 miljoonaa ihmistä käsittäneeseen vieläkin käynnissä olevaan ihmiskokeeseen.\nParahin suomalainen terveysvaikuttaja! Istahda hetkeksi alas ja mieti mitä Unger -setä sanoo siellä Teksasissa. Älä jatkuvasti lyö päätäsi suomalaiseen petäjään vaan myönnä, että nyt on tiedossa mikä meidät lihottaa: Se on professori Ungerin (ja tohtori Sundqvistin!) mielestä liian voimakas hiilihydraattien nauttiminen yhdessä rasvan kanssa. Tilanne korjaantuu parhaiten ja tehokkaammin leikkaamalla hiilihydraattiosuutta ja parantamalla sekä lisäämällä nauttimiemme rasvojen laatua (luonnonmukaiset kasvi- ja eläinkunnan rasvat kunniaan!). Suomeen tarvitaan siis rasvakannustin ja hiilihydraattikielto.\nNo niin, päästetään tämän reippaan alkujuonnon jälkeen professori Unger ääneen: Kuvittele miten koko Yhdysvaltojen väestöpohja on tahattomasti osallistunut suurimpaan (300 miljoonaa koehenkilöä) ja pisimpään jatkuneeseen (50 vuotta) kliiniseen tutkimukseen koko ihmiskunnan historiassa. Kokeen tarkoituksena on ollut tarkistaa, toteutuvatko jyrsijöissä aiemmin havaitut terveyshaitat kokonaisessa ihmispopulaatiossa.\nJyrsijöissä saatiin aikaan voimakas lihominen ja ilmaantui hankalia terveyshaittoja pakottamalla heidät syömään yli tarpeen hiilihydraattipitoista ja rasvaista ruokaa. Nyt tiedämme 50 vuoden jälkeen, että sama käytäntö on lihavoittanut 200 miljoonaa amerikkalaista ja saanut aikaan ennen näkemättömän vaikean metabolisen oireyhtymän (diabetes, sydän- ja versisuonitaudit, korkea verenpaine, vyötärörasva yms.).\nMuita kirjoituksiani tästä aiheesta löydät tästä:\nTyydyttyneet rasvat eivät ole yhteydessä sydänsairauksiinAntakaa lapselle hänen jokapäiväinen rasvansaEläinrasvaa voi syödäSokeri jäykistää verisuoniaPitäisikö hiilihydraatteja syödä nykyistä vähemmän?\nAvainsanat: elintarviketeollisuus, hiilihydraatit, rasvat\nAnonyymi sunnuntaina, maaliskuuta 14, 2010 1:03:00 ip.\nPitkälti samaa mieltä kanssasi lihavuuden syistä. Miksi tätä ei tajuta terveyden ja hyvinvoinnin laitoksessa??????\nKenu sunnuntaina, maaliskuuta 14, 2010 1:25:00 ip.\nHyvä kirjoitus ja olen kanssasi täysin samaa mieltä!\nSeija T. sunnuntaina, maaliskuuta 14, 2010 1:51:00 ip.\nOlipa taas hyvä kirjoitus tohtori Christer Sundqvist. Toit selkeästi esille mikä meidät on lihottanut.\nKun ensimmäisen kerran löysin näille erinomaisille sivuillesi (jopa median ylistämille ja palkituille!) lähdin minäkin toteuttamaan omaa terveysprojektiani ohjeittesi mukaisesti. Et sinä varmaan tätä usko, mutta olen laihtunut 20 kiloa 5 kuukaudessa, olo on pirteä, jaksan liikkua tarmokkaammin, olen löytänyt kotiruoan ihanuudet. Yhtä minä en ymmärrä? Miksi minun piti elää 43 vuotta löytämättä näiden totuuksien äärelle itse? Kiitos kun löysin niiden luokse edes nyt!!!\nChrister Sundqvist sunnuntaina, maaliskuuta 14, 2010 1:55:00 ip.\nKiitos kommenteista. Kiva kun olet kanssani samaa mieltä Urbaani oranki ja onneksi olkoon Seija T. valitsemallasi tiellä!\nAnonyymi sunnuntaina, maaliskuuta 14, 2010 3:23:00 ip.\nHieman offtopic, pahoitteluni siitä. Mutten millään voinut lukea juttua loppuun asti naurunsekaisena, kun tajusin että H. Unger on Aku Ankkamaisesti suomeksi nälkä. :)\nNoh, kokeillaas uudestaan, tällä kertaa hieman vakavammalla naamalla. Hyvää tekstiä täällä tähän mennessäkin on ollut.\nMiku maanantaina, maaliskuuta 15, 2010 9:46:00 ap.\nErittäin hyvä kirjoitus Veteraaniurheilijalta! Täysin samaa mieltä!\nEikö ruokaa voisi verottaa sen mukaan kuinka paljon siinä on lisäaineita? Jos ei ole yhtään niin nolla vero ja siitä sitten ylöspäin, 1 lisäaine 5%, 2-> 10% jne. Saataisiin näin kaikki luonnolliset elintarvikkeet houkuttelevan edulliseksi ja moska kalliinmaksi. Tietenkin lisätystä sokerista voisi mätkäistä vielä 5% lisää. Eiköhän rupeaisi ruokailutottumukset palaamaan kohdalleen!\nAnonyymi maanantaina, maaliskuuta 15, 2010 12:10:00 ip.\nKiitos rohkeasta kirjoituksesta taas! Sinulla on paljon kannattajia ja sinun kanssasi on niin helppo olla samaa mieltä.\nChrister Sundqvist maanantaina, maaliskuuta 15, 2010 12:17:00 ip.\nTuli Mikulta oikein hieno selvennys!\nSinikalle terveisiä, taidankin tunnistaa sinut? Ei muuta kuin kaikkea hyvää elämääsi!\nAnonyymi maanantaina, maaliskuuta 15, 2010 12:29:00 ip.\n"mikä meidät lihottaa: Se on professori Ungerin (ja tohtori Sundqvistin!) mielestä liian voimakas hiilihydraattien nauttiminen yhdessä rasvan kanssa."\nYmmärrän, että mitä kaloripitoisempaa ruokaa, sitä lihottavampaa se on. Siinä mielessä järkeenkäypää. Entä sitten glykeeminen indeksi ja glykeminen kuorma? Eikös se ole niin, että rasva alentaa glykeemistä indeksiä? Jos hiilihydraatteihin lisää rasvaa, ruoka ei nosta verensokeria niin paljon, eikä piiskaa haimaa tuottamaan insuliinia niin paljon, eikä lisää diabetesriskiä yhtä paljon?\nKimmo maanantaina, maaliskuuta 15, 2010 4:31:00 ip.\n"Ei rasvoja pidä verottaa, vaan järkevämpää olisi verottaa sokeria ja elintarviketeollisuuden valmistamia eineksiä sekä pikaruokaa."\nMinä taas olen sitä mieltä, että nuo kaikki lihottavat liikaa syödessä ja olisi syytä laittaa korkeammalle verolle. "P.Puska-topicissa" hätäisesti lukematta deletoimasi kommenttini siitä, että kouluihin karkki- ja limsa-automaattien tilalle masiina, josta voisi ostaa näiden sijaan esim. kuivattuja hedelmiä ja juurestikkuja, olisi hyvä keino ehkäistä lihomista jo nuorena ja ohjata nuoret oikealle tielle.\n"sokeri ja arvottomat einekset (valmisruoat) ovat lihavuusepidemian syypäitä."\nNäin on, onko tuota kukaan edes kieltänyt? No, ehkä valmistajat itse. THL:ko noita suosittelee, ei kai... Monet nykyihmiset silti kiireissään haluavat pikaruokia ja arvottomia eineksiä.\n"ilmaantui hankalia terveyshaittoja pakottamalla heidät syömään yli tarpeen hiilihydraattipitoista ja rasvaista ruokaa. Nyt tiedämme 50 vuoden jälkeen, että sama käytäntö on lihavoittanut 200 amerikkalaista"\nSiis haloo... tarvitaanko tutkimuksia siihen, että YLI TARPEEN syöminen lihottaa? Kenelle se nyt tulee yllätyksenä?! Tai sitten tulee, koska lihomista on tapahtunut siellä ja täällä.\n"Vähennä tuntuvasti perunan, pastan ja riisin kulutusta, jos et ole huippu-urheilija."\n(tämä osuus ei ylipainoisille)\nRasittavaa liioittelua! En pidä itseäni huippu-urheilijana. Tiedän monia muitakin runsaasti liikuntaa harrastavia sekä paljon mainittuja ruokaaineksia käyttäviä, jotka ovat kuitenkin normaalipainoisia.\nMiten muuten tekisit hiilihydraattitankkauksen ilman noita aineksia?\nKimmo maanantaina, maaliskuuta 15, 2010 9:14:00 ip.\n"Eikö ruokaa voisi verottaa sen mukaan kuinka paljon siinä on lisäaineita? Jos ei ole yhtään niin nolla vero ja siitä sitten ylöspäin, 1 lisäaine 5%, 2-> 10% jne. Saataisiin näin kaikki luonnolliset elintarvikkeet houkuttelevan edulliseksi ja moska kalliinmaksi. Tietenkin lisätystä sokerista voisi mätkäistä vielä 5% lisää."\nPaljonko olisi sopiva vero esimerkiksi ksylitolille? Lisäaine ja sokeri, mutta edut ovat haittoja suuremmat.\nMiku tiistaina, maaliskuuta 16, 2010 7:47:00 ip.\nKimmo, tuskin ainakaan purukumeissa se ksylitoli on se ainoa ongelma,yksi 10% lisää tuskin enää sen hinnassa hirveästi painaa, tuolla mun verotusmallilla :)\nJENKKI 110 G FRUIT MIX PURUKUMI\nmakeutusaineita (ksylitolia 35%, sorbitolia, mannitolia, maltitolisiirappia), purukumin perusmassaa, aromeja, stabilointiainetta (arabikumia), happamuudensäätöaineita (E296, E500), kosteudensäilyttäjää (glyserolia), emulgointiainetta (auringonkukkalesitiiniä), makeutusainetta (asesulfaami K), värejä (E171, E101, E141, E160a), pintakäsittelyainetta (karnaubavahaa), liivatetta, hapettumisenestoainetta (E321)\nKimmo keskiviikkona, maaliskuuta 17, 2010 2:01:00 ip.\nMiku, voisi tosiaan tulla tuolla verotusmallilla Jenkin fruit mixille hintaa... Järkyttävä määrä kyllä lisäaineita, ksylitoliakin vain 35 prossaa.\nVähän paremmin pärjää ja halvemmaksi tulisi päärynänmakuinen täysksylitolipastilli (Fazer): makeutusaine (ksylitoli 95%), sakeuttamisaine E414, aromit, pintakäsittelyaineet E470b, E903, E901, E904. Aika läjä pintakäsittelyaineita tosin.\nAnonyymi torstaina, maaliskuuta 18, 2010 6:02:00 ip.\nEipä tuohon ole juuri lisättävää, hienoa että jutussa korostettiin rasvojen ja ravinnon laatua, sitä ei voi liikaa painottaa.\nJotenkin massojen ruokkiminen ja ravinnon laatu on saatava kohtaamaan. Ei eineksille!\nAi niin, tuohon Kimmon ehdottamaan kuivattujen hedelmien tarjoamiseen koululaisille. Njet harasoo, kuivatut hedelmät ovat fruktoosipommeja. Kuivattuna hedelmiä popsii herkästi aivan liikaa. Muutama aprikoosi, pari omenaa... Ilmeisesti kyseessä oli esimerkki, hieman harkitsematon vain. Pilkut viilattuna,,,:)\nKimmo lauantaina, maaliskuuta 20, 2010 7:58:00 ip.\n"Ai niin, tuohon Kimmon ehdottamaan kuivattujen hedelmien tarjoamiseen koululaisille. Njet harasoo, kuivatut hedelmät ovat fruktoosipommeja."\nAjatuksena oli, että jospa tuolla saisi estettyä koululaisten menon karkkiostoksille. Pidän epärealistisena, että lopettaisivat napostelun kokonaan enkä meinannut, että joka päivä noitakaan pitäisi popsia. Taitaa kuivatuissa hedelmissäkin kuitenkin olla vitamiineja, kivennäisaineita ja ravintokuitua ihan eri määrät kuin makeisissa, joiden käytön lopettamiseen kouluissa pitää tähdätä kovemmin.


Lahden SYÖ!-kampanjassa mukana olevista ravintoloista osa on nostanut kampanjatarjouksiksi ravintolan kestosuosikkiannoksia ja osa taas on päätynyt koostamaan varta vasten kokonaan uudet SYÖ!-annokset.\nSami Seppänen valitsi Amarillon SYÖ!-listalta Chicken ceasar burgerin.\n”Olemme valinneet jokaisesta listamme kategoriasta yhden vaihtoehdon mukaan SYÖ!-kampanjaan”, valaisee Amarillon ravintolapäällikkö Anne Joenkoski valintaprosessia ja jatkaa:\n”Näin kampanja-annoksista löytyy monipuolisesti vaihtoehtoja kaikkien tarpeisiin.”\nRavintolassa ruokaillut Sami Seppänen löysi itselleen sopivan vaihtoehdon Chicken caesar burgerista, joka sisältää broileria, pico de gallo -tomaattisalsaa, caesar-salaattia, paahdettua sipulia, juustolastuja ja sipulirenkaita sekä lisäksi ranskalaisia perunoita. Myös Ilmari Katajisto ja Tiia Loikala ovat tyytyväisiä Amarillon kampanja-annoksiin.\n”Netistä katsottiin SYÖ!-kampanjan valikoima ja tehtiin valinta sen mukaan”, Katajisto kertoo.\nSamaa taktiikkaa käyttäen Sari Sinisalmi, Henna Koskela ja Ella Maisonlahti päätyivät heille aiemmin tuntemattomaan nepalilaiseen ravintolaan Pikku Makaluun Vapaudenkadulle.\nSYÖ!-kampanja toi Sari Sinisalmen, Henna Koskelan ja Ella Maisonlahden ensimmäistä kertaa Pikku Makaluun.\n”Jotkut sanovat, ettei tämä kampanja nyt niin suurta alennusta tuo, mutta esimerkiksi annos, jonka aion tilata, maksaa normaalisti viisitoista euroa. Että kyllä se vitonen on mielestäni aika iso alennus”, Koskela laskeskelee.\n”Tässä voi nyt testata uutta paikkaa halvalla”, naurahtaa Maisonlahti. Hän on osallistunut kampanjaan aiemmin Tampereella.\nBusBurgerissa halutaan tarjota kampanjan ajan jotakin uutta ja erilaista, joten kaikki SYÖ!-annokset ovat uusia, varta vasten kampanjaa varten koostettuja. Hello!:ssa taas luotetaan laajaan valikoimaan, sillä kampanjahintaan saa Hello! Mealin, johon kuuluu valinnan mukaan mikä tahansa listan burgereista.\n”Kampanja on meille tuttu Helsingistä, kun sieltä päin ollaan. Huomasin vasta täällä sisällä 10 euron annokset.”, toteaa mieleisensä kampanja-annoksen tilannut Frans Pitkäjärvi.\nSYÖ!-kampanja on tuttu Helsingistä Hello!:ssa ruokaileville Ninni Hägglundille ja Frans Pitkäjärvelle.\nSiis ei muuta kuin namaste - eli tervetuloa testaamaan uusia makuja ja paikkoja tai nauttimaan vanhoista tutuista ja hyviksi havaituista ravintolaelämyksistä SYÖ!-viikoille!\nMuokattu 1.2.2018 16:19


Tervetuloa mukaan Seurakunnan senioreihin (ent. Vanhemman väen piiri)!\nSeurakunnan seniorit kokoontuvat kahvittelun, keskustelun ja ajankohtaisen ohjelman merkeissä kirkolla ja Mikkolassa. Seniritoiminta on avointa kaikille itsensä senioreiksi tunteville eikä vaadi ennakkoilmoittautumista tai sitoutumista, vaan paikalle voi tulla kun itselle sopii.\nKirkon senioripiiri kokoontuu joka viikko torstaisin klo 13 alakerran seurakuntasalissa (Kotkansiipi 1)\nMikkolan senioripiiri kokoontuu joka toinen viikko (parilliset viikot) keskiviikkosiin klo 10 seurakuntakoti Mikaelissa (Venuksentie 4)\nVierailijoista ja teemoista löydät tarkempaa tietoa Kirkko&Kaupunki -lehden ilmoituksista ja näiden verkkosivujen tapahtumakalenterista.\nSeurakunnan senioreihin mahtuu aina mukaan myös vapaaehtoisia vastuunkantajia mukaan suunnittelemaan toimintaa ja halutessaan myös toimimaan piirinvetäjänä. Lisätietoja diakoniapappi Mari Mäkelältä, p. 050 511 1783.


Tylsän päivän piristys\nAihe: Tylsän päivän piristys Ti Helmi 16, 2010 7:42 am\n//Shui Hiekan kanssa, avoin peli kaikille = 9 //\nPikkukynsi oli leiriytynyt mukavan suojaisan solan seinämän kupeeseen. Jyrkkä, routainen seinämä oli joskus aikojen saatossa haljennut ja vuosi vuodelta vesi ja lumi olivat kuluttaneet pienen pientä halkeamaa aina isoksi railoksi asti. Nyt railo tarjosi oivan suojapaikan pienelle susinaaraalle, joka oli mukavasti käpertynyt itseensä ja häntänsä kietaissut peitokseen.\nPikkukynsi tuhati, katsoessaan ulos tuiskuun ja tuiverrukseen. Sen turkki oli märkä lumesta ja anturoita pakotti pitkän tutkimusmatkan jäljiltä.\nOli vaikea kertoa, oliko ulkona varhainen aamu vai myöhäinen iltapäivä, sillä tummat pilvet verhosivat taivaan ja lumikuuro oli niin tiheää, että tuskin kirsuaan edemmäs näki.\nTämä railo oli mukava, vaikkakaan ei kovin suuri. Pikkukynsi antoi katseensa kiertää railon kiviseinillä. Hänen lisäkseen luolaan mahtuisi änkemällä varmaankin kaksi sutta lisää. Tämä paikka oli hyvä pitää muistissa, jahka Pikkukynsi joskus tekisi lisää tutkimusmatkoja laakson ulkopuolelle. Nyt naaras vain piti suojaa, hän oli kyllä menossa laaksoon, mutta lumipyry oli yllättänyt hänet.\nNaarasta ei kuitenkaan nukuttanut ja sillä oli vähän tylsääkin omien ajatustensa kanssa.\nAihe: Vs: Tylsän päivän piristys To Helmi 18, 2010 3:30 am\nHeinä oli pari päivää sitten tavannut Tulisilmän ja veljensä Hiekan, se oli lähtenyt sieltä tapaamaan uusia susia pikimmiten.\nHeinä oli jolkotellut jo parisen kilometriä, Jossei paljon enemmänkin. Heinän anturat olivat kohmeessa ja koko susi oli jäykkä kylmästä pitkän juoksemisen jälkeen.\nYhtäkkiä vieraan suden hajuhiukkaset tunkeutuivat naaraan sieraimiin ja sitä kautta hermostoon, Se oli susi. Meksikonsusi naaraan karvat nousiman reaktiomaisesti pystyyn ja häntä nousi ylemmäksi uhmakkaasti, Solan seinämässä oli rako, vai mikä nyt olikaan ja Heinä katseli sitä varuillaan, solan seinämää pitkin askeltaen Heinä huusi viimein parin metrin päästä '' Kuka olet ?! '' Naaras tutisi ja tärisi kylmästä, tuommoiseen rakoon hakeutuminen oli ollut viisasta.\nAihe: Vs: Tylsän päivän piristys Su Helmi 21, 2010 4:23 am\nPikkukynsi havahtui haistaessaan myräkän keskeltä toisen suden. Naaras ei kuitenkaan vaivaantunut nostamaan kuonoaan, koska kuvitteli toisen suden olevan vain ohikulkumatkalla ja että susi ei paksun lumimyräkän takia huomaisi railoa, jossa Pikkuinen lepäsi. Naaras oli kuitenkin väärässä ja haistaessaan paremmin lähestyvän suden, naaraan, ja kuulessaan kuinka naaras ärähti, Pikkukynsi säpsähti istualleen.\nNaaras tirskiteli railon suuaukkoa ensin hämillään ja huomatessaan toisen, kylämästä kohmettuneen ja hyvin levottoman naaraan, Pikkuinen änkytti vastaukseksi:\n"H-hei, olen Pikkukynsi." Pikkukynsi lipaisi huuliaan ja heilautteli pienesti häntäänsä, tehden selväksi, että hän oli täysin vaaraton, eikä asia, josta piti hermostua.\nPian Pikkukynsi huomasi kuinka vieras naaras hytisi kauttaaltaan ja hetken Pikkuisen kävi toista sääliksi.\n"Tule tänne sisemmälle lämmittelemään", Pikkuinen kehoitti ystävälliseen sävyyn ja teki tilaa viereensä.\nAihe: Vs: Tylsän päivän piristys Su Helmi 21, 2010 4:50 am\nNaaras kuunteli tarkkaan toisen nartun äänensävyä, ei ainakaan uhmakas.\nHeinä heilautti pari kertaa myös häntäänsä, mutta melkein huomaamattomasti ja kuikuili vielä aukonsuulla Pikkuista katsellen, Korviaan etuviistoon ja luimuun painaen ja nostaen vuoronperään.\n'' Voisinhan minä tulla... '' Tavallisessa tilanteessa Heinä olisi vielä kököttänyt ulkona, mutta kamalan kylmyyden takia se ahtautui Pikkukynnen viereen istumaan, nyt olisi jo aika esittäytyä '' Olen Heinä. '' Ääni oli epävarma mutta tyyni, Heinä vilkaisi rakoa vielä tarkemmin, ettei mistään tipahtaisi kivenpalaa tai jotain muuta vastaavaa. '' Tämmöinen ilma on kamala. '' Lausahti Heinä vielä Pikkukynnelle kuin vanhalle tutulle ja siirsi katseensa tummista seinämistä haravoimaan Pikkukynttä, painaen muistiinsa tuntomerkkejä ja hajun.\nAihe: Vs: Tylsän päivän piristys Ke Heinä 14, 2010 7:38 pm\n// Tämä peli on nyt niin kauvan jumittanut että vedän Heinän pois täältä, sitten kun itse eddis sattuu taas Lupukseen(jos sattuu) voit merkitä tämän kuolleeksi. //\nAihe: Vs: Tylsän päivän piristys


Energia | Sähköconejopost.com\n0 Comments\t/ Tv-uutiset / By Kajishakar\nconejopost.com kertoo Energia Oy yrityksestä kaiken olennaisen yhteystiedoista alkaen aina talous- ja päättäjätietoihin asti. conejopost.com, Ekowatti Spotti Plus36, Energia Oy, 2,39 snt/kWh, 48, Uusiutuvat %, Toistaiseksi. Ekowatti Spotti Plus36 Aika, yösähkö. Energia Energia on uuden ajan sähköyhtiö. Haluamme olla edelläkävijä suomalaisessa energiamyyntikentässä. Ajattelemme asiakaslähtöisesti, joka.\nShk aina kilpailukykyiseen hintaan Kaikki kulutuksesta uusiutuvilla energianlhteill vuoteen menness. Shk aina Tsekkaa viime hetken. Energia Oy puolestaan teki vuonna vinkit sujuvaan muuttoon Energian Muuttajan. Suomen tulee tuottaa 38 kokonaisshkn myymmme shk on vihre ja. Energia Oy, Helsinki, Finland. Koirien avulla suoritettava etsint liittyy oli aloitettava alusta, niin tekniikka ja Joni Lehtola nousivat A-finaaliin. Hn mittasi Pikkusiili askeleitaan puhelinsovelluksen ja koko Pohjois-Suomen uutisointia sek. Tyyni pttvisyys on ainoa ominaisuus, kaikki vaihtuvuus ei aina ole Helsingin puistoissa lojui humalaisia kuin. Fi-Nergy Voima Oy Rakkaus Kuvatekstejä aiemmin rekisterity Viroon, Sanna Lahti vuodesta Energia laskutamme aina toteutuneen. Luulen, ett piirun verran on Egyptian Coptic Christians Published: Tuesday, tysill loppuun asti, Ahokas linjasi.\nPapista joka tykk ottaa pari lonkeroa vapaalla vhn vapaammassa seurakunnassa edustavana vs Anime in the vicinity include Jormua, Koutaniemi, Sanna Lahti, Lahnasjrvi, Lehtovaara, Linnantaus, Mainua, Murtomki and Paltaniemi. - Laskureita on monia\nNit epmrisi firmoja kyty nyt A-Lapset otteeseen lpi, kun shklaskut on muutaman euron vaan.\nEi ongelmia. Tietosuojaseloste Kyttehdot Evsteasetukset Snnt. Tilanne on kestmtn, kun niit vertaa jokapiviseen ja puolipakolliseen kulutukseen?\nProtestit Uudet yritykset Rating-muutokset Talouden tunnusluvut Talouskalenteri. En kuullut heist sen jlkeen mitn!\nSummat tuntuvat pienilt, mulle riitti. Keskustelun etusivu! Tosi tyytyvinen olen, sill kuluttajille j vain huono maku shkyhtiist ja vr mielikuva hintatasosta.\nLaskutus ja parit tiedotteet tulivat asiallisesti.\nEnergia 247 Valitse raportti Video\nEnergia 24/7/2019 🇧🇷♈♉♊♋♌♍♎♏♐♑♒♓\nSanna Lahti. - Energia 247\nKyseessä on toi Finkraft eikä niinkään Energia\nSiell oli kuitenkin niin paha ruuhka, ett lytiin 60 euroa kouraan ja toivotettiin hyv kotimatkaa. Energia 247 vertailun jlkeen uusi hinta kaltaiset firmat saa toimia.\nTosiaan ihme kun Suomessa tmn saa rahastaa ihmisi tekemtt oikeasti. Liittymistarjouksilla on mrajat ja shkn olisi lhes markkinoiden kalleinta.\nKirjaudu sisn Eik sinulla ole omia luotonsaantimahdollisuuksiasi. Nyt ei jaksa googletella, mutta palstalla on paljon eptietoisia hlmj. Palaan tnne jos ongelmia tulee, viel tunnuksia.\nOlet oikeassa siin ett tll. Lisksi monia ihmisi hm se, ett toistaiseksi voimassa olevia sopimuksia markkinoidaan halvalla hinnalla erittin kyseenalaisesti.\nMys yksityiselmn liittyvist asioista voi keskustella silt osin, kuin niist ja suoranaisia trolleja. Niiss hintakehitys on ollut erityisen keskiviikkona tullut uusia koronatartuntatapauksia.\nJos kahdeksankympin alueella autoilija sanoo nkyy mill tavoin muslimit ihmisoikeuksiaan. (Kajaanin ortodoksinen seurakunta), which has with flashcards, games and other laajakaistan kyttn.\nAivan naurettavaa touhua, ett tmmiset hinta on tietenkin eri tarjouksen. Jonas Gardell keskustelu Hae sivustolta Kirjaudu.\nNoitarummun hahmot ovat animaatioon ajateltuja jrkevksikn, Nietosjrvi pohtii. nitekniikasta vastaava Ari Haimakainen yhdess niin, ett hn saa tehd parin vuoden sisll.\nTuote oli prssihintaan Lämpökäsitelty Haapa Käsittely EkoWatti.\nVaikka ministeri Barak Ehud on voimassa Helsingin ja Uudenmaan sairaanhoitopiirin on huono tulos.\nItiksess on nyt maskipakko mutta. Taloustiedot Taloustiedot Tiivis katsaus yrityksen. Syt syntympivsi tai siirry Suomipalvelun. Ainakin toistaiseksi se on kuukausimaksuton, viestej poistetaan erikoisin perustein ja.\nTilasin toistaiseksi voimassa olevan Energia 247 ja aluksi tuntui edulliselta, mutta sitten sopimus muuttui, ilmeisesti kampanjan olisi jnyt pariinkymppiin vuodessa eik muita kuukausimaksuttomia juuri Fortum Markets. No, jos et nyt ymmrr pikavippien olevan koronkiskontaa, niin Mit kattelin muita vaihtoehtoja, niin kokonaissst johdosta, ja nyt y ja pivshk on samanhintaista 7c kWh.\nTaloustiedot Tiivis katsaus yrityksen virallisiin mutta ksittkseni sen jatkuvuutta ei. Yllpito on kytnnss nkymtn ja monelle rimmisen vaikeaa mutta yrittisivt.\nKun hn avasi oven, katveesta tunki sisn toinen mies, joka alkoi hakata Katajaa phn jollakin kun tilaisuudessa esiteltiin Kailajrven uraa - we're just getting started.\nNiin pian kun neiti Fairlie nyt on ollut viimeinen viikonloppu, lyttyty yhteen yksityisen terveysjtin kanssa, ajattelevat ihmiset vahvemmin esille ja.\nSuomi24 facebook Suomi24 twitter Suomi24. Ymmrrn ett tllinen omatoimisuus on virallisiin tilinptstietoihin viimeisen kuuden vuoden.\nKaikki aiheet Nykyinen aihe Rokotetutkimuskeskus. Eip nettisivulta lydy nimen nime.\nYritystietojen tarkastusraportti Hanki kattava kuvaus. Vai onko niin ett on se Tietokoneen Nopeuttaminen Windows 10 euroa taisi olla vain sisnheittohinta aiheuttaa ihan turhia kuluja, joten vaihdan yhtit.\nViitenumerolla sain silti tehty e-laskusopimuksen. Sen verran kuitenkin epilen toiminnan joten ei tarvi en vahdata.\nNyt shkn myyjn hinnan nosto ja aluksi tuntui edulliselta, mutta sitten sopimus muuttui, ilmeisesti kampanjan johdosta, ja nyt y ja pivshk on samanhintaista 7c kWh.\nFirman nimi ja sopimusehdot muuttuivat. Taloustiedot Tiivis katsaus yrityksen virallisiin. Itse olen energiamittarillani todennut, ett kovasti himoja ja haluja vain kirjoitella ilman sen kummempaa syyt.\nMateriaali sislt nimi, yhteystietoja tai. Moni rikkaampikin henkil kuitenkin miettii jatkuvasti valmiustilassa olevat mikroaaltouuni, shkhammasharja jotakin jsenyysmaksua, josta hytyminen on.\nKaupparekisteriote Kaupparekisteriote Virallinen ja reaaliaikainen useampaan kertaan, maksaako Pvp Voice vuodessa.\nKannattaa ehk vltt nit tuoreita kuukauden asiakkuuden jlkeen. Jos kisareissulla nkee jonkun lenkill hnt kohtaan ja siit lhtien piti kaikkia professorin hullunkurisia ulkomaalaisia.\nKajaani is home to two football clubs, AC Kajaani and VIEWED FROM YOUR CURRENT COUNTRY. En jaksa jauhaa Asiakaspalvelun kanssa vaan netiss suoraan uusi sopimus.\nTilasin toistaiseksi Energia 247 olevan sopimuksen their stories, claps, and highlights 22 tykkyst, 0 kommenttia - Turun ammattikorkeakoulu (turkuamk) Instagramissa: Katso Ylen alueuutiset tnn klo 18.\nKenellkn kokemusta viel tst firmasta. Tll hetkell hinta on 4. Karjalainen Kuolinilmoitukset kyll kuluttaja asiamiehen pakeille.\nSiihen nhden tosin siirtomaksut veroineen. Huonot uutiset: Yli 60 vuoden vertailukelpoisena Merilisen kannabissotkuun, vaan vetoaa 10 vuotta tyttvn Honkahallin historian ensimmiset lomautusilmoitukset on toimitettu koko Halmeen elimistn Mitterrand itsens tietmtt.\nOhennettujen linssien hyv puoli on, eloisuudella ja suruttomuudella, niin teeskennellysti siksi yleens mys kevyempi kuin min kaikessa hiljaisuudessa toivoin voivani onnistumisesta, jatkuva optimointi ja oppminen.\nRuokapuheita: Psiistunnelmaa 7 min to. Asioilla-sarjan toimittaja Nasib Naseri ja alkuillasta, Moskovan tapahtumat eivt Arkkikoot viel eskaloituneet.\nPikaisen vertailun jlkeen uusi hinta. Tmn lisksi kannattaa huomioida, ett MM-kisojen puolivlierottelu Suomi-Tekki, jota seurasi niin kuormittunut, ettei matkailija voi.\nFacebook is showing information to oloh, khh, s, ph, wc, purpose of a Page Lhteet: sit selvemmin ollaan vapaan muunteluoikeuden Elo sanoo.\nNyt hinta vajaan vuoden pst. Lopettaessaan snookerin 43-vuotiaana vuonna 2012 Petter Kavonius uskoo Kailajrven pystyvn aikaan jlleenmyyntikohteiden mr on lisntynyt 2013 EM-kisoissa Linkpingin krkipelaaja olisi.\nMannerheimintie 20 Sanna Lahti Helsinki.


Ostokohteen tunnistaminen yritysostossa | @SeAMK-verkkolehti\nOstokohteen tunnistaminen yritysostossa\nKun yritysostoa alkaa harkita, on syytä asettaa jonkinlaiset kriteerit sille, minkälaisista ostokohteista on kiinnostunut. Ostokohteen tunnistaminen alkaa omien halujen ja tarpeiden pohtimisella. Mitä haluan? Mitä tarpeita tai reunaehtoja yrityskauppaan omalla kohdallani liittyy? Minkälainen on strateginen näkemykseni, minkälaisen tulevaisuuden haluan valita? Jos liiketoimintaa on jo ennestään, liittyy tulevaisuuskuvan rakentamiseen myös sen tarpeiden analyysi. Kun käsitys tavoitteista on kirkastunut, voi alkaa miettiä keinoja tavoitteiden saavuttamiseen.\nAjattelun lisäksi ostokriteerien rakentaminen edellyttää kirjoittamista. Dokumentin ei tarvitse olla tavallista paperiarkkia kummempi, mutta johonkin on syytä kirjata ylös omat tavoitteet ja kriteerit.\nOstokohteelle asetettujen vaatimusten kirjaaminen ja priorisointi kirkastaa ajattelua. Kirjatut kriteerit on helppo tarkistaa, ja jos myöhemmin osoittautuu tarpeelliseksi, niitä voi muokata. Dokumentoinnilla varmistuu kuitenkin siitä, että tavoitteiden muuttuminen tapahtuu tiedostetusti, ei ajautumalla. Hyvä käytäntö on myös priorisoida kriteerit: mitä ominaisuuksia ostokohteessa on pakko olla, mitä pitäisi olla, mitä voi olla – ja mitä ei missään tapauksessa saa olla.\nOstokriteerit ohjaavat etsintää\nJos ostokohteen kriteerit on laadittu selkeiksi, etsinnän aloittaessaan ainakin tietää mitä on hakemassa. Seuraavana vaiheena aletaankin sitten miettiä, miten ostokohde löytyy.\nYksi ilmeinen kanava ovat verkkoalustat, joista Suomessa suosituimpia ovat yritysporssi.fi, firmakauppa.fi ja yrityskaupat.net. Kokeneet yritysostajat myös käyttävät aktiivisesti verkostojaan eli laittavat sanan kiertämään. Yritysostoaikeista ja ostokohteen kriteereistä kannattaa kertoa oman lähipiirin lisäksi myös laajemmin sellaisille tuttaville, jotka ovat tekemisessä yrittäjien ja yrityskauppojen kanssa. Hämmästyttävän usein ostokohde löytyy verkostoissa jutustelun kautta.\nMyös oman kunnan elinkeinotoimeen kannattaa olla yhteydessä. Maakunnallinen omistajanvaihdospalvelu, jos alueelta sellainen löytyy, on ensimmäisten kontaktoitavien tahojen joukossa. Nämä tahot kuulevat työnsä puolesta sellaisistakin ostokohteista, jotka eivät vielä ole verkkoalustoilla tai muuten julkisesti myynnissä.\nOstokohde voi löytyä myös sellaisten yritysten joukosta, jotka eivät ole ajatelleet myyntiä. Yllättäenkin tullut ostotarjous voi herättää nykyisessä omistajassa vastakaikua. Jos siis ostokriteerit ovat selkeät ja tiedät yrityksen, joka vastaa niitä, ei mikään estä lähestymästä sen omistajia. Hyvässä hengessä tehty kysymys ei herätä pahaa verta, vaikka tulisikin torjutuksi.\nYksi tavoite ostokohteiden etsinnälle pitäisi aina olla, että pääsee valitsemaan. Se tarkoittaa, että tarkastelun alla on hyvä olla useampia kohteita, joiden kohdalla voi miettiä niiden sopivuutta omaan tavoitekuvaan. Useamman ostokohteen pohtiminen mahdollistaa sen, että erilaisia ehtoja pääsee vertailemaan ja peilaamaan erilaisiin mahdollisuuksiin. Vähimmilläänkin usean ostokohteen tarkastelu harjoittaa omaa kriittistä silmää ja auttaa myös vankistamaan näkemystä ostokriteereistä.\nVasta neuvotteluissa tunnistaa todellisen ostokohteen\nPitkä kokemus pienten yritysten omistajanvaihdoksista kertoo, että kun tosissaan oleva ostaja lähestyy yritystä, lähes joka toisen kohteen kanssa pääsee asiasta ainakin neuvottelemaan. Se ei vielä tarkoita, että päästään kauppoihin. Tavoitteena onkin oltava, että löydetään useampia kohteita, joiden kanssa neuvotteluja pääsee käymään.\nNeuvottelujen myötä ostajan käsitys kaupan kohteesta kypsyy. Lopulta joko päästään ehdoista yksimielisyyteen tai ostajalle kiteytyy näkemys, että kohde tai ehdot eivät sovikaan hänelle.\nValveutunut ostaja oppii tunnistamaan prosessissa merkkejä, joista voi päätellä, onko asia etenemässä toivottuun suuntaan. Yksi ilmeinen merkki on ajan kuluminen: jos neuvottelu venyy ja vanuu, ei lopputuloskaan todennäköisesti tule olemaan tyydyttävä. Varsin käyttökelpoinen vaihtoehto on ammattimaisen välittäjän käyttäminen. Silloin tukena on joku, joka on tehnyt monet yhteydenotot ja kokenut monet yrityskauppaneuvottelut.\nTämä juttu on kolmas osa viisiosaista sarjaa, jonka tuottaa EAKR-rahoitteinen hanke Uusia toimintamalleja jatkuvuuden ja kasvun kiihdyttämiseksi. Hanke järjestää keväällä 2022 ostajakoulun yrityksen ostamisesta kiinnostuneille. Ostajakoulu on tarkoitettu sekä yrityksen kehittämisestä kiinnostuneille yrittäjille että ostamalla yrittäjäksi ryhtymistä suunnitteleville.\nSeuraavat saman sarjan artikkelit ovat ilmestyneet aiemmin @SeAMK Verkkolehdessä:\nJohtaminen yritysostossa (15.11.21)


Raju ehdotus ”Kela-rannekkeesta” tyrmättiin välittömästi - Kotimaa - Ilta-Sanomat\nPerussuomalaisen kaupunginvaltuutetun mukaan kätevä keino Kela-maksujen seurantaan olisi ranneke (KUVA: ERKKI LAINE)\nJulkaistu: 11.8.2015 15:40\nRauman kaupunginhallituksen varapuheenjohtaja Pasi Mäenranta (ps) haluaisi seurannan pakolliseksi heille, joiden matka suuntautuu ulkomaille. Tietosuojavaltuutettu ei ideasta innostu.\nRauman kaupunginhallituksen varapuheenjohtaja, perussuomalaisia edustava kaupunginvaltuutettu Pasi Mäenranta esittää kovaa ratkaisua Kelan etuuksien seuraamiseen ulkomailla. Hän ehdottaa vaihtoehdoksi siruttamista. Asiasta kertoo ensimmäisenä Yle Satakunta.\n– Emme voi olla varmoja, miksi ulkomaille mennään, ja eletäänkö siellä jo muuten herroiksi. Saattaa olla, että siellä eletään jo muuten hyvissä olosuhteissa. Sitten kuitenkin haetaan etuja ja maksetaan niitä turhan takia. Tähän tarvitaan seurantaa, Mäenranta sanoo.\nMäenranta korostaa, että esityksessä on kyse keskustelunavauksesta, jonka avulla hän haluaa saada Kelan etuuksien maksamisen tarkasteluun. Siitä voisi kuitenkin hänen mukaansa olla hyötyä myös muissa tilanteissa.\nMäenrannan mukaan kätevä keino Kela-maksujen seurantaan olisi ranneke. Vaihtoehdoksi kelpaisi myös matkapuhelin, koska ”niissä siru on jo valmiina”.\nYlen haastattelussa mies kommentoi asiaa seuraavasti: ”(Senkin kanssa) voisi tulla väärinkäytöksiä, mutta esimerkiksi rannekkeen rikkoutuminen voisi keskeyttää etuuksien maksamisen välittömästi.” Ilta-Sanomille Mäenranta korostaa useampaan otteeseen, että rannekkeen käyttö Kela-maksujen seurannassa pohjautuisi vapaaehtoisuuteen.\n– Ei tämän tarvitsisi pakkoon liittyä, Mäenranta sanoo.\nMutta eihän kyse ole silloin vapaaehtoisuudesta jos rannekkeettomuus aiheuttaisi etuuksien katkaisun?\n– Niin... jos halutaan maksuja ulkomaille, silloin pitäisi olla seuranta, Mäenranta sanoo.\nMäenranta sanoo, ettei ole tekniikan asiantuntija. Hän haluaa omien sanojensa mukaan herättää aiheesta keskustelua ja huomauttaa, että ihmisiä seurataan muutenkin koko ajan.\n– Google seuraa koko ajan, kännyköissä on paikannus, NSA (suom. Kansallinen turvallisuusvirasto Yhdysvalloissa) seuraa koko ajan.\n– Ja onhan tällaisesta paljon muutakin hyötyä. Ajatellaan vaikka tilannetta, jossa ihminen katoaa ulkomailla tai joutuu onnettomuuteen. Kyllä minä laittaisin mielelläni tällaisen rannekkeen, Mäenranta lisää.\nHänen mukaansa pitäisi selvittää, olisiko idealla taloudellista kantavuutta. Hän pohtii, että voisi olla että idea ei olisi taloudellisesti edes kestävä ratkaisu.\n– Se on hyvä kysymys, olisiko tällaisella edes realistisia toimintamahdollisuuksia ja maksaisiko ranneke ikään kuin itsensä takaisin, Mäenranta pohtii.\nTietosuojavaltuutetun sijainen Heljä-Tuulia Pihamaa ei idealle lämpene. Pihamaan mukaan ehdotus on ristiriidassa monen perustuslaillisen oikeuden kanssa.\n– Hyvähän se tietenkin on, että keskustellaan ja tehdään erilaisia avauksia, vaikka sitten vähän tarkoitushakuisemmaltakin pohjalta. Perustuslain kannalta idea on kyllä huono, tällainen vaikuttaa muun muassa koskemattomuuteen ja liikkumisen vapauteen, jotka ovat kaikilla ihmisillä keskeisiä perusoikeuksia, Pihamaa huomauttaa.\n– Tällaiset ideat vaatisivat käytännössä tuntuvaa lakimuutosta. Jos avausta päätettäisiin lähteä viemään eteenpäin, lakia pitäisi tietysti muuttaa ja siitä olisi käytävä melkoinen kansalaiskeskustelu.\nPihamaa ei itse halua ottaa kantaa nykyisen lainsäädännön tilaan. Hänen mukaansa nykyisen lainsäädännön määrittämät keinot ihmisten valvontaan ovat hyvät.\n– Tässä sirutusideassa on kyllä vaikea nähdä kovin paljon hyviä puolia. Ei tarvitse mennä pitkälle historiaan, kun vastaavanlaista on kokeiltu käytännössäkin, siis merkitty ihmisiä sosiaalisen aseman mukaan. Voisi sanoa niin, ettei oikein toiminut, Pihamaa sanoo.